bent bladi العجين : 250غ فورص ممتاز م.ك. زبدة مدوبةم.ص.سكر 12م.ص خميرة 14م.ص. خمارة 14م.ص. ملح ماء دافي تدلك مزيان وترتاح 10د وتعمل منها كويرات قد المشمشة ويتورقو بالزبدة والزيت بالنسبة للفرفارة بالتفاح يتعملو جوج مسمنات وحدة فوحدة ويتبسطو شوية ويتقطعو من الزوايا الاربع وتعمل في الوسط دائرة ديال التفاح او الاجاص تكون مفندة في السكر من الجوايه بجوج ويتجمعو اطراف الرغيفة في الوسط ويتنزل عليهم شوية ديال المربى و يرتاحو واحد 15د ويطيبو في الفران ومنين يخرجو ندهنوهم بالمربى. بالنسبة المسمن للمعمرين تنورقو المسمنة الاولى ونعمروها باي حشوة ونطويوها عادي ونطلقو كويرة اخرى ونعملو الرغيفة العامرة وستها ونطويوها عليها تاهييا عادي ونخليوها ترتاح شوية ونبسطوها غير شوي وندهنوهم بالبيض وندحلوهم للفرن. وبالنسبة للبتزا كنديرو مسمنة في قلب مسمنة وكنبسطوها غير شوية وكندهنوها بسوس طوماط وكنعمروها باش ما بغينا ويمكن تعمري المسمنة الاولى بالجبن الطري وتعمليها في قلب اخرى خاوي لابغيتيها دجيك عامرة من الداخل والخارج وطيبيهم عادي . بالنسبة للمسمن بالمربى كنطويو جوج واحدة في قلب واحدة وكنبسطوها شوية وكندهنوها كاملة بالمربى وكنجمعو الاطراف 2 المتقابلة في الوسط وكندهنوهم بالزبدة وكنطيبوهم في الفرن. وبالنسبة للمحنشة را الطريقة معرفة وبينا في الصورة. وبالنسبة الرغايف المربعين بالتفاح نفس طريقة الفرفارة غير كنخليو العجين مربع وكنجمعو ليه الاطراف الوسط وكنزلو من فوق منهم طريف من الشكلاط وندهنوهم بالزبدة ويرتحو 15د هاد المعجنات كاملين وعاد يطيبو في الفرن وبالصحة والراحة واتمنى من المشرفات يقادو لي الصور وشكراااااااااااااااااااااااا.